OpenLLM-France/wikimedia huggingface dataset:
# Los Libros de la Catarata

Los Libros de la Catarata és una editorial independent amb seu a Madrid, dedicada a la publicació d'obres que tenen com a objectiu principal la difusió de formes de pensament crític. Fundada el 1990 per un grup d'intel·lectuals, l'editorial ha publicat un miler llarg de títols de caràcter divulgatiu sobre qüestions de la realitat política, històrica, econòmica, cultural i social.

## Referències

* ↑ «Los doce años y los novecientos títulos de un proyecto alternativo: Los Libros de la Catarata» (en castellà), 30-07-2012. [Consulta: 30 juliol 2018].
# Zatolókino

Zatolókino - Затолокино (rus) és un poble de l'óblast de Penza. Rússia. El 2010 tenia 250 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Port Adelaida Football Club

El Port Adelaida Football Club és un club professional de futbol australià de la ciutat d'Adelaida que disputa l'Australian Football League.

## Palmarès

* Australian Football League: 2004
* Minor Premiers (fase regular): 2002, 2003, 2004
* Campionat d'Austràlia: 1890, 1910, 1913, 1914
* McClelland Trophy: 2002, 2003, 2004
* Campionats de la SANFL: 1884, 1890, 1897, 1903, 1906, 1910, 1913, 1914, 1921, 1928, 1936, 1937, 1939, 1951, 1954, 1955, 1956, 1957, 1958, 1959, 1962, 1963, 1965, 1977, 1979, 1980, 1981, 1988, 1989, 1990, 1992, 1994, 1995, 1996

## Estadis

* Buck's Flat (Glanville Estate) (1870-1883)
* Alberton Oval (1883-1974)
* Adelaide Oval (1975-1976, 2014-)
* Alberton Oval (1977-1996) (entrenament 1997-)
* Football Park, reanomenat AAMI Stadium el 2003 (1997-2013)

## Enllaços externs

* Web oficial
* BigFooty's fòrum
# Tirà cardenal comú

El tirà cardenal comú (Pyrocephalus rubinus) és un ocell passeriforme de la família dels tirànids.

## Descripció

Mesura aproximadament 13 cm. El mascle té el plomall vermell, antifaç negre, gola vermella, abdomen i pit vermells, dors gris, ales negres, cua negra i pic negre. La femella i els exemplars joves són d'un color gris cendra amb taques blanques per tot el cos excepte a la part de l'abdomen, que és d'un color ataronjat; també posseeixen el bec de color negre.

## Alimentació

S'alimenta especialment d'insectes que caça generalment en vol.

## Hàbitat

Habita en camps oberts, muntanyes, entre la vegetació aquàtica i en les ribes dels boscos.

## Distribució geogràfica

A Amèrica es distribueix per Argentina, Brasil, Uruguai, Mèxic i Estats Units. A la província de Buenos Aires després de la reproducció migra cap al nord i arriba a Colòmbia i Veneçuela.

## Referències

* ↑ «Tirà cardenal comú». Cercaterm. TERMCAT, Centre de Terminologia. Rev. 20/01/2023(català)
# Províncies de Moçambic

Aquest és un article sobre les províncies de Moçambic. Moçambic està dividit en primer nivell en 11 províncies, inclosa la capital, Maputo que té estatut provincial:
| Clau del Mapa | Província | Capital | Àrea (km²) | Població (cens 2007) | Població (estimativa 2015) | Regió |
| 2 | Cabo Delgado | Pemba | 78.778 | 1.606.568 | 1.893.156 | Norte |
| 9 | Gaza | Xai-Xai | 75.334 | 1.228.514 | 1.416.810 | Sul |
| 8 | Inhambane | Inhambane | 68.775 | 1.271.818 | 1.499.479 | Sul |
| 6 | Manica | Chimoio | 62.272 | 1.412.248 | 1.933.522 | Centro |
| 11 | Maputo (cidade) | - | 347 | 1.094.628 | 1.241.702 | Sul |
| 10 | Maputo | Matola | 22.693 | 1.205.709 | 1.709.058 | Sul |
| 3 | Nampula | Nampula | 79.010 | 3.985.613 | 5.008.793 | Norte |
| 1 | Niassa | Lichinga | 122.827 | 1.170.783 | 1.656.906 | Norte |
| 7 | Sofala | Beira | 67.753 | 1.642.920 | 2.048.676 | Centro |
| 5 | Tete | Tete | 98.417 | 1.783.967 | 2.517.444 | Centro |
| 4 | Zambézia | Quelimane | 103.478 | 3.849.455 | 4.802.365 | Centro |

## Referències

* 1 2 3 «Mozambique at GeoHive». Arxivat de l'original el 2014-09-24. [Consulta: 6 setembre 2016].

## Vegeu també

* Subdivisions de Moçambic
* Districtes de Moçambic
* ISO 3166-2:MZ

## Enllaços externs

* Províncies de Moçambic, Statoids.com
# Mustafa Khan

Mustafa Khan fou kan de l'Horda Blava i es diu que breument kan de l'Horda d'Or. Hauria succeït vers 1431 a Muhammad Khan.
Al Tarikh-i-Abulkhair Abu l-Khayr apareix sobtadament vers el 1431 de retorn d'una expedició contra Mustafà Khan, al que va derrotar, retornant victoriós i dividint el botí entre els amirs. Va lluitar contra els timúrides que dominaven a Sighnak. Mustafa va fer una expedició a l'Horda d'Or el 1445 i alguns pensen que va arribar a assolir el poder. Va morir en aquesta expedició (vers 1445-1446) i Abu l-Khayr es va apoderar dels seus territoris i va fundar el kanat Uzbek.

## Referències

* Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Rossovskyita

La rossovskyita és un mineral de la classe dels òxids, que pertany al grup de la wolframita. Rep el nom per Lev Nikolaevich Rossovskii (1933-2009), geòleg rus, especialista en la geoquímica i la mineralogia de les pegmatites granítiques.

## Característiques

La rossovskyita és un òxid de fórmula química (Fe³⁺,Ta)(Nb,Ti)O₄. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema monoclínic. La seva duresa a l'escala de Mohs és 6.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Tomsk, amb el número d'inventari: 20927.

## Formació i jaciments

Va ser descoberta a la pegmatita de Bulgut, dins els monts Altai (Província de Khovd, Mongòlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Rossovskyite» (en anglès). Mindat. [Consulta: 27 desembre 2019].
# Lovagny

Lovagny és un municipi francès situat al departament de l'Alta Savoia i a la regió d'Alvèrnia-Roine-Alps.
Forma part de la comunitat de l'aglomeració d'Annecy.

## Geografia

El territori del municipi està situat al sud-oest de la conca annecian, a uns deu quilòmetres del centre de la ciutat, en una zona d'altes muntanyes de la pre-Alps.
# Volodímir Diúdia

Volodímir Diúdia (en ucraïnès Володимир Дюдя; Bila Tserkva, 6 de gener de 1983) va ser un ciclista ucraïnès, que va combinar el ciclisme en pista amb la carretera.

## Palmarès en ruta

* 2005
** 1r al Memorial Davide Fardelli
* 2007
** Campió d'Ucraïna en contrarellotge
* 2011
** Vencedor d'una etapa al Tour de Ribas

### Resultats a la Volta a Espanya

* 2006. Abandona (6a etapa)
* 2008. Abandona (7a etapa)

## Palmarès en pista

* 2000
** Campió del món júnior en Persecució
* 2002
** Campió d'Europa sub-23 en Persecució
** Campió d'Europa sub-23 en Persecució per equips (amb Roman Kononenko, Vitali Popkov i Volodymyr Zahorodniy)
* 2003
** Campió d'Europa sub-23 en Persecució
** Campió d'Europa sub-23 en Persecució per equips (amb Roman Kononenko, Vitali Popkov i Volodymyr Zahorodniy)
* 2004
** Campió d'Europa sub-23 en Persecució
** Campió d'Europa sub-23 en Persecució per equips (amb Vitali Popkov, Maksym Polishchuk i Dmytro Grabovskyy)
* 2005
** Campió d'Europa sub-23 en Persecució
* 2015
** Campió d'Ucraïna en Persecució per equips

### Resultats a la Copa del Món

* 2003
** 1r a Ciutat del Cap, en Persecució per equips
* 2004-2005
** 1r a Moscou, en Persecució
** 1r a Moscou, en Persecució per equips
* 2007-2008
** 1r a la Classificació general i a la prova de Sydney, en Persecució

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Tirà cabut cua-roig

El tirà cabut cua-roig (Ramphotrigon ruficauda) és un ocell de la família dels tirànids (Tyrannidae).

## Hàbitat i distribució

Habita els boscos de les terres baixes de l'est de Colòmbia i sud de Veneçuela, Guaiana, Amazònia, nord-est del Brasil, sud-est de l'Equador, est del Perú i nord de Bolívia.

## Referències

* ↑ «Tirà cabut cua-roig». Cercaterm. TERMCAT, Centre de Terminologia. Rev. 20/01/2023(català)
# Províncies d'Irlanda

Durant l'últim període celta i els primers temps històrics, Irlanda va ser dividida en províncies, substituint el sistema anterior, basat en els Tuatha. Les quatre províncies són:
* Leinster
* Munster
* Connacht
* Ulster
Al principi, hi va haver cinc províncies, però amb el pas del temps la més petita, Meath, va ser absorbida per Leinster. Durant l'edat daurada d'Irlanda, les províncies eren poc més que regnes vagament federats amb fronteres prou flexibles. En temps moderns, les províncies s'associen a comtats específics.
Les províncies van ser substituïdes pel sistema actual dels comtats després de l'ocupació normanda al segle xii. En gaèlic, el terme per a "província" és, "cúige", que significa" cinquè ", reflectint la divisió original.

## Vegeu també

* Comtats d'Irlanda
# Museu Memorial de la Resistència Dominicana

El Museu Memorial de la Resistència Dominicana és un museu creat el 2007 a Santo Domingo que té al seu càrrec la recopilació, l'organització, la catalogació, la preservació, la recerca, la difusió i l'exposició dels béns del patrimoni tangible i intangible de la nació, corresponents a les lluites de diverses generacions de dominicans i dominicanes durant la dictadura de Rafael L. Trujillo, els seus antecedents i les seves conseqüències. El 2016 està construint una nova seu. El Museu forma part de la Coalició Internacional de Llocs de Consciència.

## Context

El 30 de maig de 1930 el general Rafael Leónidas Trujillo va ser nomenat president de la República. El seu mandat es caracteritzà per la repressió permanent i l'assassinat de l'oposició política. A causa de l'escàndol internacional provocat per la matança d'aproximadament 17.000 haitians executada sota les seves ordres l'octubre de 1937, el 1938 Trujillo va abandonar el càrrec, encara que ho va fer amb tots els honors i privilegis i es nomenà un govern "titella" encapçalat per Jacinto Peynado i Manuel de Jesús Troncoso. Governant "de facto" o, més endavant, una altra vegada, com a president de la república, Trujillo va reprimir i perseguir tant a opositors polítics com a líders sindicals fins que va ser assassinat, el 30 de maig de 1961. El Museu commemora la memòria dels qui s'enfrontaren al dictador Rafael L. Trujillo, especialment la dels "expedicionaris" que el juny de 1959 intentaren derrocar el seu règim de terror.

## Referències

* 1 2 «Museu Memorial de la Resistència Dominicana». Gencat. Gencat. Arxivat de l'original el 19 de setembre 2016. [Consulta: 1r octubre 2016].
# Rossmoor

«Rossmoor» té aquests significats:
* Rossmoor (Califòrnia)
* Rossmoor (Maryland)
* Rossmoor (Nova Jersey)
# Lovdarita

La lovdarita és un mineral de la classe dels silicats que pertany al grup de la zeolita. Va ser anomenada així a partir del rus dar Lovozera, que significa "un regal del Lovozero", on es troba la seva localitat tipus.

## Característiques

La lovdarita és un zeolita de fórmula química K₂Na₆Be₄Si$_{14}$O$_{36}$·9H₂O. Cristal·litza en el sistema ortoròmbic. Els seus cristalls són prismàtics, de fins a 2 mm; també es troba de forma radial, fibrosa i massiva compacta porcel·lanosa. La seva duresa a l'escala de Mohs és d'entre 5 i 6.
Segons la classificació de Nickel-Strunz, la lovdarita pertany a «09.GF - Tectosilicats amb H₂O zeolítica; altres zeolites rares» juntament amb els següents minerals: terranovaïta, gottardiïta, gaultita, chiavennita, tschernichita, mutinaïta, tschörtnerita, thornasita i direnzoïta.

## Jaciments

La lovdarita va ser descoberta ala pegmatita Yubileinaya, trobada al Mont Karnasurt (Districte de Lovozero, óblast de Múrmansk, Rússia). També ha estat descrita a Dinamarca, Namíbia i els Estats Units.

## Referències

* ↑ «Lovdarite» (en anglès). Mindat. [Consulta: 28 desembre 2019].
* ↑ «Lovdarita» (en anglès). Handbook of Mineralogt. Arxivat de l'original el 8 de maig 2019. [Consulta: 15 febrer 2020].
# Ànsia de viure

Ànsia de viure (títol original en francès, La Soif de vivre) és un telefilm francès del 2016 dirigit per Lorenzo Gabriele, emès al canal belga La Une el 6 de febrer de 2018 i, l'endemà, a France 2. S'ha doblat al català per TV3.
El va rodar el juny i juliol de 2016 a Bordelès.

## Sinopsi

La Lisa ho té tot per ser feliç: un marit a qui estima, dos bonics fills i una feina que li agrada. Malauradament, una ombra planeja sobre aquesta vida perfecta: la Lisa és una alcohòlica fins al punt de posar en perill la seva parella i els seus fills.

## Repartiment

* Claire Keim: Lisa
* Grégory Montel: Vincent
* Hélie Thonnat: Thomas
* Shemss Audat: Agnès
* Stéphane Durieux: propietari del bar-tabac
* Jean-Michel Noirey: Gérard
* Frédéric van den Driessche: doctor Padowski
* Rosemarie La Vaullée: metge
* Eléonore Beltran: Jessica
* Elisa Hauvette: Chloé
* Zakary Bairi: adolescent al piano
* Nils Teynie: Doublure Thomas

## Premis i reconeixements

* Festival de Televisió de Montecarlo de 2019: millor actor per Grégory Montel

## Referències

* ↑ «La Soif de vivre». [Consulta: 11 février 2018]..
* ↑ Varin, Claire «Maman est alcoolique». Moustique, 31-01-2018, p. 116.
* ↑ «Pel·lícules - Ànsia de viure». TV3. [Consulta: 26 març 2023].
* ↑ «Claire Keim tourne à Bordeaux et au Porge pour la télévision». Sud Ouest, 28 juin 2016. [Consulta: 11 février 2018]..
* ↑ Festival de Monte-Carlo : «L’Amie prodigieuse» sacrée meilleure série, sur leparisien.fr, consulté le 12 septembre 2019
# Pratxanda

Puxpa Kamal Dahal (en nepalès: पुष्पकमल दाहाल, en anglès: Pushpa Kamal Dahal; nascut Chhabilal Dahal), més conegut pel nom de guerra Pratxanda (en nepalès: प्रचण्ड; en anglès: Prachanda; pronunciat: [pɾətsəɳɖə]), (Dhikur Pokhari, 11 de desembre de 1954) és un polític i exguerriller nepalès. Des de 1994 és el secretari general del Partit Comunista del Nepal (Maoista) i fou comandant en cap de l'Exèrcit d'Alliberament Popular entre 1996 i 2008, i Primer Ministre del Nepal entre 2008 i 2009.
Pratxanda liderà la insurgència del PCN(M) iniciada el 13 de febrer de 1996. L'any 2008, finalitzà la Guerra Popular amb la victòria dels comunistes i l'expulsió de la dinastia Xa del poder. Més de 15.000 nepalesos van morir durant el conflicte.
L'Assemblea Constituent l'escollí com a Primer Ministre del Nepal el 16 d'agost de 2008. Fou investit en el càrrec poc després, el 18 d'agost de 2008. Pratxanda renuncià al càrrec el 4 de maig de 2009 després que el President Ram Baran Yadav s'oposés a la destitució del cap de l'exèrcit, el General Rookmangud Katawal. No obstant, es mantingué en el càrrec fins al 23 de maig de 2009, data en què fou escollit el seu successor: Madhav Kumar Nepal.
El 3 d'agost de 2016 fou de nou escollit Primer Ministre del Nepal.

## Referències

* ↑ «Maoist Leader Becomes Nepalese PM» (en anglès). BBC News, 15-08-2008. [Consulta: 29 agost 2013].
* ↑ «Ex-rebels' chief chosen as Nepal's new PM» (en anglès). International Herald Tribune. Associated Press, 18-08-2008. Arxivat de l'original el 2008-09-19. [Consulta: 29 agost 2013].
* ↑ «PM Dahal sworn in» (en anglès). Nepalnews, 18-08-2008. [Consulta: 29 agost 2013].
* ↑ «Nepal PM quits in army chief row» (en anglès). BBC News, 04-05-2009. [Consulta: 4 maig 2009].
* ↑ «AFP: Nepal parliament elects new PM» (en anglès). Google.com, 23-05-2009. Arxivat de l'original el 2014-01-31. [Consulta: 29 agost 2013].

## Enllaços externs

* Discurs a la 63a sessió de l'Assemblea General de Nacions Unides, 26 de setembre 2008 (anglès)
* BBC news - Vídeo entrevista amb Pratxanda (anglès)
* Entrevista a Revolutionary Worker l'any 2000 Arxivat 2006-05-13 a Wayback Machine. (anglès)
# Tirà carafosc

El tirà carafosc (Muscisaxicola maclovianus) és un ocell de la família dels tirànids (Tyrannidae).

## Hàbitat i distribució

Habita zones obertes i vessants pedregosos del sud de Xile i sud de l'Argentina.

## Referències

* ↑ «Tirà carafosc». Cercaterm. TERMCAT, Centre de Terminologia. Rev. 20/01/2023(català)
# Museu Memorial de la Batalla de l'Ebre

El Museu Memorial de la Batalla de l'Ebre de Gandesa aborda la història més recent de la Terra Alta i la Ribera d'Ebre, i situa la batalla de l'Ebre com a eix vertebrador del discurs expositiu. Aquest fet històric, que va marcar profundament aquestes terres, serveix per explicar la seva evolució històrica des de diversos punts de vista: social, polític, econòmic i demogràfic.
S'estructura en cinc àmbits per desenvolupar tots aquests aspectes: la memòria dels edificis, la del paisatge, la dels objectes, la de les persones i la del Centre d'Estudis de la Batalla de l'Ebre (CEBE). Aquest equipament té l'origen en la col·lecció del CEBE. Aquesta entitat va néixer l'any 1998, impulsada per un grup d'estudiosos i col·leccionistes de Gandesa, veïns interessats en la història i en la recuperació de material documental, bèl·lic i cultural, de la batalla de l'Ebre i la Guerra Civil.

## Edifici

La construcció és del 1925-1926 d'una sola planta elevada sobre el nivell del sòl. Escala d'accés a la porta amb relleus de pilastres i cornisa amb l'escut de la corona. Presenta finestres rectangulars llises als paraments de tota la façana principal, on hi ha un conjunt de tres nivells, el primer de sòcol, el segon amb línies de forjat marcades per motllures de les aules i el tercer d'un petit frontó que als dos cossos sortits presenta una elevació de mida amb formes corbes. L'interior distribuït en aules entorn d'un passadís distribuïdor. La part posterior sense interès. La coberta és de teula a dues aigües a tots els cossos.

## Context

La visita d'aquest museu es pot complementar amb l'àmplia oferta dels Espais de la Batalla de l'Ebre, a les comarques de la Terra Alta i la Ribera d'Ebre. A Corbera d'Ebre es pot visitar el Poble Vell, declarat per la Generalitat de Catalunya l'any 1992 Bé Cultural d'Interès Nacional com a lloc històric. Al terme de la Fatarella hi ha el Memorial de les Camposines, un espai en record de tots els soldats morts durant la batalla. A més, hi podreu visitar cinc centres d'interpretació, repartits en diverses poblacions, i una sèrie d'espais històrics recuperats i senyalitzats, entre els quals hi ha dos refugis que han estat museïtzats, a Flix i a Benissanet.
A Gandesa, a més, hi ha altres ofertes culturals i patrimonials, com el jaciment ibèric del coll del Moro, que consta d'una necròpoli, diversos tallers i el mateix recinte fortificat del poblat; la Cooperativa Agrícola de Gandesa, edifici modernista de Cèsar Martinell construït el 1919, o l'església de la Mare de Déu de l'Assumpció, la Casa de la Vila Vella i la presó o casa de la Castellania, declarats tots tres Bé Cultural d'Interès Nacional com a monuments històrics. Un altre lloc que mereix una visita és la Fontcalda, on hi ha el santuari i un balneari en un entorn natural de gran bellesa.

## Referències

* 1 2 3 4 «Museu Memorial de la Batalla de l'Ebre». Memorial. Gencat. Arxivat de l'original el 19 de setembre 2016. [Consulta: 8 octubre 2016].
* ↑ «Antigues Escoles-Centre d'Estudis de la Batalla de l'Ebre». Patrimoni. Gencat. [Consulta: 8 octubre 2016].
# Luis Joaquín Fernández de Córdoba y Benavides

Luis Joaquín Fernández de Córdoba y Benavides (Real Sitio de San Ildefonso, 12 d'agost de 1780 - Madrid, 7 de juliol de 1840) va ser un noble espanyol, XIV duc de Medinaceli i cap d'aquesta casa nobiliària.
Fill de Luis María Fernández de Córdoba y Gonzaga i Joaquina María de Benavides y Pacheco. En la seva persona es van reunir els títols dels ducs de Medinaceli, per part de pare, i dels de Santisteban del Puerto, per part de la seva mare. Gran d'Espanya de primera classe, gentilhome de cambra del rei, i que heretà els títols, estats i mayorazgos el 1806, esdevenint cap de la casa de Medinaceli a la mort del seu pare.

## Família

Es va casar amb María Concepción Ponce de León y Carvajal. Va tenir els següents fills:
* María Dolores (1807-?)
* María de la Natividad (1811-c.1868)
* María de África (1812-1866)
* Luis Tomás (1813-1873)
* Antonio María (1820-1853)

## Títols

A continuació hi ha la relació de títols que va ostentar al llarg de la seva vida i l'any d'obtenció, i el de transmissió si no aquesta no es produeix a la seva mort.
Ducats
* XI Duc de Camiña (1805)
* IV Duc de Santisteban del Puerto
* XII Duc d'Alcalá de los Gazules
* XVI Duc de Cardona (1806)
* XIII Duc de Feria (1806)
* XIV Duc de Medinaceli (1806)
* XV Duc de Sogorb (1806)
Marquesats
* IX Marquès de Solera (1782)
* XII Marquès de Cogolludo (1789-1806)
* XI Marquès de Montalbán (1789-1813)
* XI Marquès de Villalba (1789-1813)
* XIII Marquès de las Navas (1805)
* XV Marquès de Villa Real (1805)
* X Marquès d'Acalá de la Alameda (1806)
* X Marquès d'Aitona (1806)
* XIII Marquès de Comares (1806)
* XV Marquès de Dènia (1806)
* XVI Marquès de Pallars (1806)
* XIII Marquès de Priego (1806)
* VII Marquès de Puebla de Castro (1806)
* XV Marquès de Tarifa (1806)
* XI Marquès de Villafranca (1806)
Comtats
* XVIII Comte d'Osona (1789-1813)
* XV Comte d'Alcoutim (1805)
* XVI Comte de Cocentaina (1805)
* XII Comte d'El Castellar (1805)
* XV Comte del Risco (1805)
* XV Comte de Medellín (1805)
* X Comte de Villalonso (1805)
* XLVIII Comte d'Empúries (1806)
* XX Comte de Buendía (1806)
* XV Comte de Los Molares (1806)
* XXII Comte de Prades (1806)
* XIII Comte de Santa Gadea (1806)
* XIII Comte de Valenza y Valladares (1806)
Vescomtats
* XLII Vescomte de Bas (1806)
* XL Vescomte de Cabrera (1806)
* XXXVIII Vescomte de Vilamur
Senyories
* XXXII Senyor de la baronia d'Entença (1806-1837)
* XXII Senyor d'Arcos de Jalón (1806)
* XIX Senyor d'Enciso (1806)
* XVIII Senyor de Luzón (1806)
* XVIII Senyor de Somaén (1806)

## Referències

* 1 2 3 «Fitxa de Luis Joaquín Fernández de Córdoba y Benavides» (en castellà). Fundació Casa Ducal de Medinaceli. [Consulta: 21 maig 2015].
* ↑ Martín Postigo, 1983, p. 47-48.
* ↑ Barea López, 2014, p. 276.

## Bibliografia

* Barea López, Oscar. Heráldica y genealogía en el sureste de Córdoba (ss. XIII-XIX) (en castellà). Bubok Publishing, 2014.
* Martín Postigo, María de la Soterraña «Sala de hijosdalgo de la Real Chancillería de Valladolid: las escribanias». Congreso Internacional de las Ciencias Genealógica y Heráldica. Instituto Salazar y Castro (CSIC) [Madrid], Tom III, 1983.